**ОТЧЕТ ЗА ДЕЙНОСТТА НА НЧ „ДРУЖБА 1956” ЗА 2020 ГОДИНА**

И през 2020 год. читалището осъществяваше дейността си в съгласие със своите програмни цели, заложени в Устава на организацията. А основните цели на читалището са да подпомага развитието и обогатяването на културния живот, социалната и образователна дейност; да съхранява обичаите и традициите; да развива библиотечна дейност, както и да разшири знанията на гражданите.

Изминалата 2020 год.беше тежка година в световен мащаб. С цел опазване здравето на населението и предотвратяването разпространението на Covid 19 Министъра на здравеопазването издаде заповед, с която всички масови мероприятия бяха преустановени. НЧ ” Дружба 1956” преустанови работата с потребители въз основа на Заповед №РД-01-117/08.03.2020 г. до второ нареждане.Читалищното настоятелство взе решение да се наблегне на библиотечната дейност и времето да се оползотвори в пренареждане на библиотечния фонд , фонда да се разчисти от остарели, изхабени книги. На основание Чл.24 от Наредбата за запазване на библиотечните фондове се назначи тричленна комисия, която да извърши отчисляване на книги от фонда на Читалищната библиотека.Отчислиха се общо 2186 библиотечни единици въз основа на НЗБФ/ ЧЛ.19, Т1; ЧЛ.19, Т2 ;Чл.19, Т4 на обща стойност 2340,87 лв. Читалището кандидатства с проект по програма „Българските библиотеки- съвременнни центрове за четене и информираност 2020”, по който беше одобрен. Благодарение на проекта се закупиха 105 библиотечни единици на стойност 1214.20 лв. Читалището обогати фонда си и благодарение на направени дарения от 56 книги на стойност 538.25 лв.

Библиотечния фонд при библиотеката към читалището към настоящия момент притежава 4476 библиотечни единици. Извънредната ситуация оказа влияние на посещенията и заетите библиотечни единици.Потребителите за отчетния период са 93, от които 34 са до 14 годишна възраст.Броят на заетите библиотечни материали е 352. С оглед спазването на Заповедите на Министъра на здравеопазването и с цел опазването здравето на потребителите всички мероприятия се отмениха.

През изминалата година читалището работи по утвърдена субсидия от държавния бюджет и постъпления от членски внос,които не са достатъчни. За по-успешното си развитие читалището има нужда от подобрение на техническо- материалната си база, закупуването на нова литература ,както от хореограф и носии.

Изготвил:……………….

/Леман Иса-чит.секретар/

Председател:………………...

/Райме Али/